Terra stimada
(Giuliano Congiu – Tertenia)

Gonfiu portu su coru de dolori
po tui, Sardigna mia, terra stimada.
Ancora in manus de su sfruttadori
paris de Deus terra abbandonada.
Ma si er beru ca esisti’ su Signori
poita a tui non t'aggiudada?
Chi ancora oi sesi de s’invasori
e de custu guvernu maltrattada.

De giornalistas mali criticada
E prus de atrus tottu is pastoris
chi po trabbagliu ti anti abbandonada
e oltre mari funti migradoris
sunfrendu ancora oi po tanti malis
ca giudicaus funti criminalis
ir bandius poi s'anti nomenau
e po custu chi s'anti emarginau.

Bella e sa punta de su Gennargentu
candu ‘e mantu nevosu est imbusciada.
Signori, surdu sesi a su lamentu
de custa genti chi est'isfruttada?
Parti ‘e sa gioventudi est emigrada
e is ch’inci funti campant’a istentu
ca mancu anti s 'agiudu ‘e Berlusconi
ir beccius cun miseras pensioni.

Parid chi sias su scartu ‘e su mundu
o genti ferta ‘e sa pest 'Africana.
Abrugiau sia s 'arraigini ‘e fundu
De Forza Italia e sa Lega Padana
chi lassendu a is Sardus solu infundu.
Basis militaris Americanas
E chi guvernand 'in sa Capitali
Si olid preni de scorias nuclearis.

Dettau custu giai de medas corus
E iscrittu sia cun d'una pinna
Biva sa terra de is quattru morus
Possan torrai is Sardus in Sardigna
E strinta si da tengiad che tesoru
Commenti si tenid'una pizzinna
Po non depi subiri ancora mali
De chi cumandad in sa Capitali.